
ROMÂNIA

JUDEŢUL VRANCEA

CONSILIUL LOCAL AL MUNICIPIULUI 

FOCŞANI

H O T Ă R Â R E
privind aprobarea reglementării circulaţiei autovehiculelor ce aparţin şcolilor de şoferi pe raza municipiului Focşani

        Consiliul Local al municipiului Focşani, judeţul Vrancea, întrunit în şedinţa ordinară:  

          -  văzând proiectul de hotărâre iniţiat de Consilierul Local Răcoşanu Victor,prin care se propune aprobarea reglementării circulaţiei autovehiculelor ce aparţin şcolilor de şoferi pe raza municipiului Focşani 
-  ţinând cont de minuta nr. 31134/18.07.2006;
- având in vedere avizul nr.57115/21.09.2006 al Serviciului Poliţiei Rutiere a Inspectoratului Poliţiei Judeţului Vrancea ;

          - ţinând cont de  avizul favorabil al Comisiei pentru amenajarea teritoriului şi urbanism şi al   Comisiei pentru drepturile omului, culte, relaţii cu cetăţenii, muncă şi protecţie socială ;
- conform art.128 lit.d) din Ordonanţa de Urgenţă a Guvernului nr.195/2002 privind circulaţia pe drumurile publice, republicată;


- potrivit prevederilor  art. 129, art. 131 al.(1)  şi art. 137 al(1), al(2) lit. a), b), c) din Hotărârea de Guvern nr. 85/2003 pentru aprobarea Regulamentului de aplicare a Ordonanţei de Urgenţă a Guvernului nr.195/2002 privin circulaţia pe drumurile publice;

- conform art. 17, alin. (1) din Ordinul Ministrului Administraţiei şi internelor nr.574/2005 privind organizarea şi desfăşurarea examenului pentru obţinerea  permisului de conducere;
- conform Legii nr. 52/2003, privind transparenţa  decizională  în administraţia publică;

- având în vedere prevederile Hotărârii Consiliului Local al municipiului Focşani nr.270/2003;
          - în temeiul dispoziţiilor art.38, alin.(1), alin.(2), lit.d), alin.(6), lit. a) pct.19, precum  şi în temeiul  art. 46, alin. (1),  din Legea nr.215/2001, privind administraţia publică locală cu modificările şi completările ulterioare; 
H O T Ă RĂ Ş T E :

Art.1. Aprobarea reglementării circulaţiei autovehiculelor ce aparţin şcolilor de şoferi pe raza municipiului Focşani, după cum urmează:

a) aprobarea desfăşurării circulaţiei pentru autovehiculele ce deservesc la instruirea  conducătorilor auto, categoriile C, C+E, D pe următoarele artere de circulaţie din municipiul Focşani:


str. Muncitori; str. Prof. C. Stere; str. Ecaterina Varga; str. Cernei; str. N. Tătulescu; str.Toader Ţârdea; str. Magazia Gării; str. Slt.  Tănăsescu; str. Anul Revoluţionar 1848; str. Gheorghe Asachi; str. Frăţiei; str. Coteşti; str. Dinicu Golescu; str. Horea, Cloşca şi Crişan; str. Zorilor; str.Fulger; str. Fraternităţii; str. Mare a Unirii până la intersecţie cu str. M. Eminescu; str.M. Eminescu; str. Comisia Centrală; str. Mărăşeşti; str. Anghel Salligny; str. 1 Decembrie; str. Odobeşti; str. Bicaz; str. Bîrsei.
b) aprobarea interzicerii circulaţiei pentru autovehiculele ce deservesc la instruirea  conducătorilor auto, categoriile C, C+E, D pe următoarele artere de circulaţie din municipiul Focşani:

- str. Cuza-Vodă de la Spitalul Judeţean până la intersecţia cu str. Brăilei;
- B-dul Unirii de la intersecţia cu str.1 Decembrie până la intersecţia cu str.Republicii;

     - B-dul. Independenţei de la intersecţia Direcţia de Finanţe până la intersecţia cu  B-dul. Unirii.

     -  Str. Aurora de la intersecţia cu str. Mare a Unirii până la intersecţia cu B-dul. Independenţei.
    - B-dul. Gării, str. Republicii până la intersecţia cu str. Moldova;

    - străzile care înconjoară  Piaţa Moldovei şi zona Obor în zilele de miercuri, sâmbăta şi duminica.

    - B-dul Bucureşti până la intersecţia cu D.N.2.E.85.
     b1) Aprobarea instalării pe toate indicatoarele care interzic accesul autovehiculelor cu o masă totală mai mare de 3,5 tone, conform anexei la Hotărârea Consiliului Local nr. 270/2003, a unor plăcuţe adiţionale ”excepţie autovehiculele ŞCOALĂ”;
c) aprobarea interzicerii circulaţiei pentru autovehiculele ce deservesc la instruirea conducătorilor auto, categoria B. pe următoarele artere de circulaţie:
    - B-dul. Unirii, de la intersecţia cu str. Republicii până la  intersecţia cu str.Unirea 

Principatelor (BIG) ;
- str. Republicii de la Banca Transilvania până la intersecţia cu str.   Ştefan cel 

Mare;
           - străzile care înconjoară  Piaţa Moldovei şi zona Obor în zilele de miercuri, sâmbăta şi duminica.

    d) Aprobarea circulaţiei autovehiculelor ce deservesc la instruirea conducătorilor auto categoria B, începând cu a-26-oră şi în timpul examenului la proba practică pe toate arterele de circulaţie din municipiul Focşani, exclusiv tronsonul B-dul Unirii, de la intersecţia cu strada Republicii până la intesecţia cu strada Unirea Principatelor (BIG).
          Art.2.   Nerespectarea  prevederilor  prezentei Hotărâri de către instructorii şcolilor de şoferi duce la anularea licenţei de execuţie emisă de  Autoritatea Rutieră Română.

          Art.3. Executarea hotărârii va fi asigurată conform legii de către Primarul municipiului Focşani prin Direcţia Administraţie Publică Locală, Serviciul autorizare agenţi economici şi liberă iniţiativă, Compartimentul de Transport Public Local şi Direcţia de Dezvoltare Servicii Publice . 
    PREŞEDINTE DE ŞEDINŢĂ,

           Mihăilescu Cezar


                                                                                  Contrasemnează,
                                                                SECRETARUL MUNICIPIULUI 


      FOCŞANI

                                                             Corhană Eduard Marian                                          
Municipiul  Focşani, 26 septembrie  2006 

